Oficiālais Vēstnesis L 160 , 04/06/1998 Lpp. 0020 - 0022



Komisijas Regula (EK) Nr. 1160/98 (1998. gada 2. jūnijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 1048/98 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē; tā kā Muitas kodeksa komitejas Tarifu un statistikas nomenklatūras nodaļa tās priekšsēdētāja noteiktajā laikā nav sniegusi atzinumu, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 2. jūnijā Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 151, 21.5.1998., 1. lpp. -------------------------------------------------- PIELIKUMS Preču apraksts | KlasifikĀcija KN Kods | Pamatojums | (1) | (2) | (3) | 1.Piena pulveris (piena tauku saturs 0,6 %), kurā ir no 2 līdz 27 miljoniem dzīvu pienskābes baktēriju (Streptococcus lactus) vienā gramā. | 04039011 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 0403, 040390 un 04039011 aprakstu. Šo produktu tajā esošo mikroorganismu zemās koncentrācijas dēļ nevar uzskatīt par mikroorganismu kultūru. | 2.Piena laktozes, kazeīnu, albumīnu un globulīnu un piena tauku, kuros ir sporveida mikroorganismi (Lactobacillus pentosus un Streptococcus lactus no 50 līdz 100 miljoniem vienā gramā), pulverveida maisījums ar šādām sastāvdaļām (svara procentos):laktoze: 39kazeīni: 22piena albumīns/globulīns: 4pelni: 6piena tauki: 24ūdens: 5 | 04039013 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 0403, 040390 un 04039013 aprakstu. Šo produktu tajā esošo mikroorganismu zemās koncentrācijas dēļ nevar uzskatīt par mikroorganismu kultūru. | 3.Produkts, kura sastāvā ir piena pulveris, kam pievienoti pienskābes fermenti (Streptococcus lactus un Lactobacillus aptuveni 150 miljonu vienā gramā) un neaktīvs pienskābes baktēriju ieraugs (Kluveromyces lactitis un Fragilis), ar šādām sastāvdaļām (svara procentos):olbaltumvielas: 28sausna: 95-96piena tauki: 25laktoze: 39 | 04039013 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 0403, 040390 un 04039013 aprakstu. Šo produktu tajā esošo mikroorganismu zemās koncentrācijas dēļ nevar uzskatīt par mikroorganismu kultūru. | 4.Piena komponentu maisījums ar pievienotu nātrija hlorīdu un nātrija citrātu (2 %) un vitamīniem (0,2 %) ar šādām sastāvdaļām (svara procentos):sausna: 95laktoze: 56,5olbaltumvielas: 28,8piena tauki: 1,1pelni: 8 | 04049021 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 0404, 040490 un 04049021 aprakstu. Šo produktu nevar uzskatīt par sagatavotu barotni mikroorganismu audzēšanai. | 5.Piena komponentu maisījums ar pievienotu nātrija hlorīdu un nātrija citrātu (4,5 %) un vitamīniem (0,2 %) ar šādām sastāvdaļām (svara procentos):sausna: 96,2laktoze: 59,7olbaltumvielas: 23,3piena tauki: 0,9pelni: 11,5 | 04049021 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 0404, 040490 un 04049021 aprakstu. Šo produktu nevar uzskatīt par sagatavotu barotni mikroorganismu audzēšanai. | 6.Nedenaturēts etilspirts, kurā spirta tilpumkoncentrācija ir 80 % vai vairāk un kurā ir līdz 20 % aktivētās kokogles. | 22071000 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, kā arī KN kodu 2207 un 22071000 aprakstu. | --------------------------------------------------